સી બ્રાઈટ(અમેરિકા): અમેરિકાના સુંદર તટીય વિસ્તાર પર આવેલા શહેર સી બ્રાઈટમાં શનિવારે સાંજે જ્યારે હજારો લોકો બીચ પર મસ્તી કરી રહ્યાં હતા, ત્યારે જ બીચની નજીકના ન્યૂ જર્સી શોર હાઈવે પર ટ્રાફિકમાં ફસાયેલી કારમાં એક બાળકે જન્મ લીધો. જી હા ઘટના આશ્ચર્યજનક છે, પણ સાચી છે. અને તેનાથી પણ વધું આશ્ચર્યનજક દ્રશ્ય એ હતું, જે જન્મ લેનાર બાળકીના પિતાએ જોયું. જેને જોઈને થોડીક ક્ષણ માટે આ બાળકીના પિતાને લાગ્યું કે તેની પત્ની અને બાળક બંને આ દુનિયામાં નથી રહ્યાં.